CELEX: 32019R0530
Language: lt
Date: 2019-03-27 00:00:00
Title: 2019 m. kovo 27 d. Komisijos įgyvendinimo reglamentas (ES) 2019/530, kuriuo paskiriamos Europos Sąjungos augalų kenkėjų – vabzdžių ir erkių, nematodų, bakterijų, grybų ir oomicetų, virusų, viroidų ir fitoplazmų – etaloninės laboratorijos

29.3.2019   
               
               
                  LT
               
               
                  Europos Sąjungos oficialusis leidinys
               
               
                  L 88/19
               
            
         KOMISIJOS ĮGYVENDINIMO REGLAMENTAS (ES) 2019/530
         2019 m. kovo 27 d.
         kuriuo paskiriamos Europos Sąjungos augalų kenkėjų – vabzdžių ir erkių, nematodų, bakterijų, grybų ir oomicetų, virusų, viroidų ir fitoplazmų – etaloninės laboratorijos
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 93 straipsnio 1 dalį,
         kadangi:
         
                     (1)
                  
                  
                     Komisijos deleguotuoju reglamentu (ES) 2018/631 (2) buvo įsteigtos Europos Sąjungos augalų kenkėjų – vabzdžių ir erkių, nematodų, bakterijų, grybų ir oomicetų, virusų, viroidų ir fitoplazmų – etaloninės laboratorijos;
                  
               
                     (2)
                  
                  
                     įsteigus šias Europos Sąjungos etalonines laboratorijas Komisija surengė viešąją atranką, kad paskirtų Europos Sąjungos augalų kenkėjų – vabzdžių ir erkių, nematodų, bakterijų, grybų ir oomicetų, virusų, viroidų ir fitoplazmų – etalonines laboratorijas;
                  
               
                     (3)
                  
                  
                     Prancūzijos Maisto, aplinkos ir darbuotojų sveikatos ir saugos agentūros (ANSES) vadovaujamas konsorciumas, kuriam taip pat priklauso Austrijos sveikatos ir maisto saugos agentūra (AGES), pateikė paraišką dalyvauti atrankoje dėl paskyrimo Europos Sąjungos augalų kenkėjų – vabzdžių ir erkių – etalonine laboratorija;
                  
               
                     (4)
                  
                  
                     Prancūzijos Maisto, aplinkos ir darbuotojų sveikatos ir saugos agentūros (ANSES) vadovaujamas konsorciumas, kuriam taip pat priklauso Flandrijos Žemės ūkio, žuvininkystės ir maisto mokslinių tyrimų institutas (ILVO, Belgija), pateikė paraišką dalyvauti atrankoje dėl paskyrimo Europos Sąjungos augalų kenkėjų – nematodų – etalonine laboratorija;
                  
               
                     (5)
                  
                  
                     Nyderlandų Maisto ir vartotojų produktų saugos tarnybos – Nacionalinio augalų sveikatos etaloninio centro (NVWA-NRC) vadovaujamas konsorciumas, kuriam taip pat priklauso Flandrijos Žemės ūkio, žuvininkystės ir maisto mokslinių tyrimų institutas (ILVO, Belgija), Augalų apsaugos ir sertifikavimo mokslinių tyrimų centras (CRE-DC (DIALAB), Italija) ir Nacionalinis biologijos institutas (NIB, Slovėnija), pateikė paraišką dalyvauti atrankoje dėl paskyrimo Europos Sąjungos augalų kenkėjų – bakterijų – etalonine laboratorija;
                  
               
                     (6)
                  
                  
                     Prancūzijos Maisto, aplinkos ir darbuotojų sveikatos ir saugos agentūra (ANSES) pateikė paraišką dalyvauti atrankoje dėl paskyrimo Europos Sąjungos augalų kenkėjų – grybų ir oomicetų – etalonine laboratorija;
                  
               
                     (7)
                  
                  
                     Nyderlandų Maisto ir vartotojų produktų saugos tarnybos – Nacionalinio augalų sveikatos etaloninio centro (NVWA-NRC) vadovaujamas konsorciumas, kuriam taip pat priklauso Augalų apsaugos ir sertifikavimo mokslinių tyrimų centras (CRE-DC (DIALAB), Italija) ir Nacionalinis biologijos institutas (NIB, Slovėnija), pateikė paraišką dalyvauti atrankoje dėl paskyrimo Europos Sąjungos augalų kenkėjų – virusų, viroidų ir fitoplazmų – etalonine laboratorija;
                  
               
                     (8)
                  
                  
                     atrankos procesui paskirtas vertinimo ir atrankos komitetas padarė išvadą, kad visi šie konsorciumai ir laboratorijos atitinka Reglamento (ES) 2017/625 93 straipsnio 3 dalyje nustatytus reikalavimus ir galėtų būti atsakingi už to reglamento 94 straipsnyje nustatytas užduotis;
                  
               
                     (9)
                  
                  
                     todėl šie keturi konsorciumai ir ši laboratorija turėtų būti paskirti Europos Sąjungos atitinkamų augalų kenkėjų – vabzdžių ir erkių, nematodų, bakterijų, grybų ir oomicetų, virusų, viroidų ir fitoplazmų – etaloninėmis laboratorijomis. Jų darbo programos turėtų būti sudaromos laikantis pagal Europos Parlamento ir Tarybos reglamento (ES) Nr. 652/2014 36 straipsnį Komisijos patvirtintose atitinkamose darbo programose nustatytų tikslų ir prioritetų (3);
                  
               
                     (10)
                  
                  
                     laikantis Reglamento (ES) 2017/625 93 straipsnio 2 dalies b punkto nuostatų ir siekiant užtikrinti, kad būtų išlaikytas atitinkamas analizės, tyrimų ar diagnostinių tyrimų metodų lygis, toliau būtų rengiami įteisinti metodai, o oficialiosioms laboratorijoms toliau būtų teikiama koordinuota pagalba, paskirtos ES etaloninės laboratorijos turėtų būti reguliariai peržiūrimos,
                  
               PRIĖMĖ ŠĮ REGLAMENTĄ:
         
            1 straipsnis
            Europos Sąjungos augalų kenkėjų – vabzdžių ir erkių – etaloninė laboratorija
            Toliau nurodytas konsorciumas paskiriamas Europos Sąjungos augalų kenkėjų – vabzdžių ir erkių – etalonine laboratorija, atsakinga už Komisijos ir valstybių narių horizontaliosios veiklos augalų sveikatos srityje rėmimą:
            
                         
                     
                     
                        konsorciumas, kuriam vadovauja Prancūzijos Maisto, aplinkos ir darbuotojų sveikatos ir saugos agentūra (ANSES, Plant Health Laboratory, Entomology and Invasive Plants Unit, 755 avenue du campus Agropolis, CS 30016, 34988 Montferrier-sur-Lez cedex, Prancūzija),
                        jam taip pat priklauso:
                        Austrijos sveikatos ir maisto saugos agentūra (AGES, Institute for Sustainable Plant Production, Spargelfeldstraße 191, 1220 Vienna, Austrija).
                     
                  
         
            2 straipsnis
            Europos Sąjungos augalų kenkėjų – nematodų – etaloninė laboratorija
            Toliau nurodytas konsorciumas paskiriamas Europos Sąjungos augalų kenkėjų – nematodų – etalonine laboratorija, atsakinga už Komisijos ir valstybių narių horizontaliosios veiklos augalų sveikatos srityje rėmimą:
            
                         
                     
                     
                        konsorciumas, kuriam vadovauja Prancūzijos Maisto, aplinkos ir darbuotojų sveikatos ir saugos agentūra (ANSES, Plant Health Laboratory, Nematology Unit, Domaine de la Motte au Vicomte - BP 35327, 35653 Le Rheu, Prancūzija),
                        jam taip pat priklauso:
                        Flandrijos Žemės ūkio, žuvininkystės ir maisto mokslinių tyrimų institutas (ILVO, Plant Sciences, Nematology group, Burg. Van Gansberghelaan 96, 9820 Merelbeke, Belgija).
                     
                  
         
            3 straipsnis
            Europos Sąjungos augalų kenkėjų – bakterijų – etaloninė laboratorija
            Toliau nurodytas konsorciumas paskiriamas Europos Sąjungos augalų kenkėjų – bakterijų – etalonine laboratorija, atsakinga už Komisijos ir valstybių narių horizontaliosios veiklos augalų sveikatos srityje rėmimą:
            konsorciumas, kuriam vadovauja Nyderlandų Maisto ir vartotojų produktų saugos tarnyba – Nacionalinis augalų sveikatos etaloninis centras (NVWA-NRC, Bacteriology group, Geertjesweg, 15, 6706 EA Wageningen, Nyderlandai),
            
                         
                     
                     
                        jam taip pat priklauso:
                        
                                    —
                                 
                                 
                                    Flandrijos Žemės ūkio, žuvininkystės ir maisto mokslinių tyrimų institutas (ILVO, Plant Sciences, Bacteriology group, Burg. Van Gansberghelaan 96, 9820 Merelbeke, Belgija),
                                 
                              
                                    —
                                 
                                 
                                    Augalų apsaugos ir sertifikavimo mokslinių tyrimų centras (CREA-DC (DIALAB), Laboratory of Phytopathology, Bacteriology group, via Carlo Giuseppe Bertero 22, 00156 Roma, Italija),
                                 
                              
                                    —
                                 
                                 
                                    Nacionalinis biologijos institutas (NIB, Department of Biotechnology and Systems Biology, Bacteriology and Metrology Unit, Laboratory for diagnostics of bacteria, Večna pot 111, Ljubljana, Slovėnija).
                                 
                              
                  
         
            4 straipsnis
            Europos Sąjungos augalų kenkėjų – grybų ir oomicetų – etaloninė laboratorija
            Toliau nurodyta laboratorija paskiriama Europos Sąjungos augalų kenkėjų – grybų ir oomicetų – etalonine laboratorija, atsakinga už Komisijos ir valstybių narių horizontaliosios veiklos augalų sveikatos srityje rėmimą:
            
                         
                     
                     
                        Prancūzijos Maisto, aplinkos ir darbuotojų sveikatos ir saugos agentūra (ANSES, Plant Health Laboratory, Mycology Unit, Domaine de Pixérécourt, CS 400009, 54220 Malzéville, Prancūzija).
                     
                  
         
            5 straipsnis
            Europos Sąjungos augalų kenkėjų – virusų, viroidų ir fitoplazmų – etaloninė laboratorija
            Toliau nurodytas konsorciumas paskiriamas Europos Sąjungos augalų kenkėjų – virusų, viroidų ir fitoplazmų – etalonine laboratorija, atsakinga už Komisijos ir valstybių narių horizontaliosios veiklos augalų sveikatos srityje rėmimą:
            konsorciumas, kuriam vadovauja Nyderlandų Maisto ir vartotojų produktų saugos tarnyba – Nacionalinis augalų sveikatos etaloninis centras (NVWA-NRC, Virology group, Geertjesweg, 15, 6706 EA Wageningen, Nyderlandai),
            
                         
                     
                     
                        jam taip pat priklauso:
                        
                                    —
                                 
                                 
                                    Augalų apsaugos ir sertifikavimo mokslinių tyrimų centras (CREA-DC (DIALAB), Laboratory of Phytopathology, Virology group, via Carlo Giuseppe Bertero 22, 00156 Roma, Italija),
                                 
                              
                                    —
                                 
                                 
                                    Nacionalinis biologijos institutas (NIB, Department of Biotechnology and Systems Biology, Microbiology Unit, Laboratory for diagnostics of viruses, viroids and phytoplasmas, Večna pot 111, Ljubljana, Slovėnija).
                                 
                              
                  
         
            6 straipsnis
            Paskyrimo peržiūra
            Paskirtos Europos Sąjungos etaloninės laboratorijos reguliariai peržiūrimos.
         
         
            7 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 27 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 95, 2017 4 7, p. 1.
         
            (2)  2018 m. vasario 7 d. Komisijos deleguotasis reglamentas (ES) 2018/631, kuriuo įsteigiamos Europos Sąjungos augalų kenkėjų etaloninės laboratorijos ir papildomas Europos Parlamento ir Tarybos reglamentas (ES) 2017/625 (OL L 105, 2018 4 25, p. 1).
         
            (3)  2014 m. gegužės 15 d. Europos Parlamento ir Tarybos reglamentas (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (OL L 189, 2014 6 27, p. 1).